
(Návrh)
VYHLÁŠKA
Ministerstva vnútra Slovenskej republiky
z ................2026,
ktorou sa mení a dopĺňa vyhláška Ministerstva vnútra Slovenskej republiky č. 224/2024 Z. z., ktorou sa ustanovujú podrobnosti o poskytovaní identifikácie volajúceho a o poskytovaní lokalizačných údajov

Ministerstvo vnútra Slovenskej republiky podľa § 111 ods. 10 zákona č. 452/2021 Z. z. o elektronických komunikáciách po dohode s Ministerstvom dopravy Slovenskej republiky ustanovuje: 

Čl. I
Vyhláška Ministerstva vnútra Slovenskej republiky č. 224/2024 Z. z., ktorou sa ustanovujú podrobnosti o poskytovaní identifikácie volajúceho a o poskytovaní lokalizačných údajov sa mení a dopĺňa takto:

1. V § 1 ods. 1 písmeno e) znie:

[bookmark: paragraf-1.odsek-1.pismeno-e.text][bookmark: paragraf-1.odsek-1.pismeno-e]„e) tiesňové volanie uskutočnené prostredníctvom verejne dostupnej interpersonálnej komunikačnej služby založenej na číslach poskytovanej prostredníctvom pevnej siete, ktorá nie je viazaná na konkrétny koncový bod pevnej siete, alebo prostredníctvom verejne dostupnej interpersonálnej komunikačnej služby založenej na číslach poskytovanej v pevnom umiestnení, ku ktorej možno pristupovať z ktoréhokoľvek miesta v oblasti pokrytia bez možnosti využívania služby počas presunu koncového zariadenia užívateľa.“.

2. V § 1 ods. 2 sa slová „tiesňové volanie vzniklo“ nahrádzajú slovami „tiesňová komunikácia vznikla“.

3. V § 2 odsek 2 znie: 
[bookmark: paragraf-2.odsek-2.text][bookmark: paragraf-2.odsek-2]„(2) Telefónne číslo volajúceho a IMEI sa na rozhraní medzi podnikom a koordinačným strediskom integrovaného záchranného systému alebo operačným strediskom tiesňového volania (ďalej len „stredisko“) prenášajú signalizačným protokolom SIP takto:
a) [bookmark: paragraf-2.odsek-2.pismeno-b.text][bookmark: paragraf-2.odsek-2.pismeno-b]telefónne číslo volajúceho v záhlaví P-Asserted-Identity a v záhlaví From signalizačnej správy INVITE vo forme SIP URI,
b) IMEI v záhlaví From signalizačnej správy INVITE vo forme SIP URI.“.

Poznámky pod čiarou k odkazom 5 až 7 sa vypúšťajú. 

4. V § 2 odseky 6 a 7 znejú:
[bookmark: paragraf-2.odsek-6.text][bookmark: paragraf-2.odsek-6][bookmark: paragraf-2.odsek-6.pismeno-b.text][bookmark: paragraf-2.odsek-6.pismeno-b]„(6) Na prenos sieťového smerovacieho čísla podľa odseku 5 sa využíva identifikátor Request-URI v počiatočnom riadku signalizačnej správy INVITE signalizačného protokolu SIP.

[bookmark: paragraf-2.odsek-7](7) Na identifikáciu odosielateľa SMS podľa § 1 ods. 1 písm. c) odoslanej z registrovaného koncového zariadenia prostredníctvom protokolu Short Message Peer-to-Peer Protocol (SMPP verzia 3.4) sa obdobne použijú odseky 1 a 3 a ako identifikácia jej odosielateľa sa vždy použije jeho telefónne číslo.“.

Poznámka pod čiarou k odkazu 10 sa vypúšťa.

5. [bookmark: paragraf-4.odsek-3.text][bookmark: paragraf-4.odsek-3]V § 4 odsek 3 znie:
[bookmark: paragraf-4.odsek-3.pismeno-b.text][bookmark: paragraf-4.odsek-3.pismeno-b]„(3) Údaj podľa odseku 1 písm. a) sa poskytuje v záhlaví P-Access-Network-Info signalizačnej správy INVITE signalizačného protokolu SIP.“.

Poznámka pod čiarou k odkazu 11 sa vypúšťa.

6. § 4 sa dopĺňa odsekom 7, ktorý znie:
„(7) Pri tiesňovom volaní z verejnej mobilnej siete štvrtej generácie alebo piatej generácie a pri tiesňovej komunikácii prostredníctvom architektúry tiesňovej komunikácie založenej na internetovom protokole (NG112)12a) sa poskytuje aj lokalizačný údaj, ak ho zaslalo koncové zariadenie. Tento údaj sa prenáša signalizačným protokolom SIP tak, že záhlavie Geolocation12b) obsahuje odkaz URI na lokalizačný objekt PIDF-LO,12c) ktorý je vložený do tela signalizačnej správy INVITE.“.

Poznámky pod čiarou k odkazom 12a až 12c znejú:

„12a) ETSI TS 103 479: Emergency Communications (EMTEL); Core elements for network independent access to emergency services.
12b)	IETF RFC 6442: Location Conveyance for the Session Initiation Protocol.
12c)  IETF RFC 4119: A Presence-based GEOPRIV Location Object Format, IETF RFC 5491: GEOPRIV Presence Information Data Format Location Object (PIDF-LO) Usage Clarification, Considerations, and Recommendations.“.

7. V § 5 odsek 3 znie:
„(3) Údaje, ktoré označujú polohu koncového zariadenia účastníka, získané prostredníctvom funkcionality koncového zariadenia, sa prenášajú sieťou podniku do strediska, a to bez zmien, bezodkladne po ich prijatí sieťou podniku z koncového zariadenia. Údajmi podľa prvej vety sú
a) a) údaje rozšírenej mobilnej lokalizácie (AML) prenášané prostredníctvom SMS,12d)
b) b) záhlavie Geolocation a MIME a lokalizačný objekt vo formáte PIDF-LO podľa § 4 ods. 7.“.

Poznámka pod čiarou k odkazu 12d znie:
„12d) ETSI TS 103 625: Emergency Communications (EMTEL); Transporting Handset Location to PSAPs for Emergency Communications – Advanced Mobile Location.“.

8. V § 6 ods. 4 sa na konci pripája táto veta: „Podnik zabezpečuje odovzdanie údajov do strediska v rozsahu, v akom ich získal zo svojej siete, od iného podniku alebo z koncového zariadenia podľa tejto vyhlášky.“.

9. Za § 6 sa vkladá § 6a, ktorý vrátane nadpisu znie:
„§ 6a
Prechodné ustanovenie k úpravám účinným od 15. decembra 2026
Do 31. marca 2027 možno pri tiesňovej komunikácii na čísla tiesňového volania 112, 150, 155 a 158 vrátane volania eCall postupovať podľa tejto vyhlášky aj v znení účinnom do 14. decembra 2026; to neplatí pre tiesňové volanie, ktoré sa podľa prílohy časti D v znení účinnom od 15. decembra 2026 smeruje na číslo tiesňového volania 153.“.

10. Príloha vrátane nadpisu znie: 

„Príloha k vyhláške č. 224/2024 Z. z.
TVAR POSKYTOVANÝCH IDENTIFIKAČNÝCH ÚDAJOV A LOKALIZAČNÝCH ÚDAJOV
ČASŤ A
Tvar telefónneho čísla volajúceho a medzinárodné označenie mobilného koncového zariadenia
1. Tvar telefónneho čísla volajúceho pri tiesňovom volaní podľa § 1 ods. 1 písm. a) a e)
Signalizačný protokol SIP – v záhlaví P-Asserted-Identity a v záhlaví From signalizačnej správy INVITE vo forme SIP URI v medzinárodnom formáte:
SIP: kód krajiny (CC = +421) + národný cieľový kód (NDC) + účastnícke číslo (SN)
2. Tvar telefónneho čísla volajúceho pri tiesňovom volaní podľa § 1 ods. 1 písm. d)
Signalizačný protokol SIP – v záhlaví P-Asserted-Identity a v záhlaví From signalizačnej správy INVITE vo forme SIP URI v medzinárodnom formáte:
SIP: kód krajiny (CC) podľa čísla prideleného v domovskej sieti volajúceho + národný cieľový kód (NDC) + účastnícke číslo (SN)
3. Medzinárodné označenie mobilného koncového zariadenia pri tiesňovom volaní podľa § 1 ods. 1 písm. b)
Signalizačný protokol SIP – v záhlaví From signalizačnej správy INVITE vo forme SIP URI:
SIP: +421IMEI
Číslice IMEI sa prenášajú ako 15-miestne binárne kódované dekadické číslice v poradí pridelený kód typu (TAC), sériové číslo (SNR), rezervná číslica (SD).
ČASŤ B
Tvar identifikátora sektora základňovej stanice
1. Mobilné siete druhej generácie
Ako identifikátor sektora základňovej stanice sa používa Cell Global Identification (CGI),13) ktorý sa skladá z týchto častí:
a) Mobilný kód krajiny (MCC) identifikuje krajinu, v ktorej sa nachádza verejná pozemná mobilná sieť (PLMN). Mobilný kód krajiny pridelený Slovenskej republike je 231.
b) Kód mobilnej siete (MNC) je kód identifikujúci verejnú pozemnú mobilnú sieť (PLMN) v danej krajine. V Slovenskej republike je kód mobilnej siete dvojmiestny.
c) Kód lokalizačnej oblasti (LAC) je kód pevnej dĺžky (2 oktety) identifikujúci lokalizačnú oblasť v rámci verejnej pozemnej mobilnej siete (PLMN). Na vyjadrenie úplného rozsahu hodnôt uvedeného parametra v dekadickom formáte je potrebných 5 dekadických číslic.
d) Identita bunky (CI) je kód pevnej dĺžky (2 oktety) identifikujúci bunku v rámci lokalizačnej oblasti. Identita bunky musí byť jedinečná v rámci lokalizačnej oblasti. Na vyjadrenie úplného rozsahu hodnôt uvedeného parametra v dekadickom formáte je potrebných 5 dekadických číslic.
Dĺžka CGI je 15 dekadických číslic. Ak ide o prenos CGI podľa § 4 ods. 3, jeho hodnoty sa prenášajú v dekadickom formáte alebo v hexadecimálnom formáte.14)
2. Mobilné siete štvrtej generácie a mobilné siete piatej generácie v nesamostatnej prevádzke
Ako identifikátor sektora základňovej stanice sa používa E-UTRAN Cell Global Identification (ECGI),15) ktorý je vytvorený spojením
a) identifikátora verejnej pozemnej mobilnej siete (PLMN-Id) tvoreného mobilným kódom krajiny (MCC) a kódom mobilnej siete (MNC) a
b) identity bunky E-UTRAN (ECI), ktorá má pevnú dĺžku 28 bitov.
Pri prenose ECGI podľa § 4 ods. 3 sa v parametri utran-cell-id-3gpp záhlavia P-Access-Network-Info prenáša mobilný kód krajiny (MCC) a kód mobilnej siete (MNC) v dekadickom formáte a kód oblasti sledovania (TAC) a identita bunky E-UTRAN (ECI) v hexadecimálnom formáte.14)
3. Mobilné siete piatej generácie v samostatnej prevádzke
Ako identifikátor sektora základňovej stanice sa používa NR Cell Global Identity (NCGI),16) ktorý je vytvorený spojením identifikátora verejnej pozemnej mobilnej siete (PLMN-Id) a identity bunky NR (NCI), ktorá má pevnú dĺžku 36 bitov. Pri prenose NCGI podľa § 4 ods. 3 sa v parametri utran-cell-id-3gpp záhlavia P-Access-Network-Info prenáša mobilný kód krajiny (MCC) a kód mobilnej siete (MNC) v dekadickom formáte a kód oblasti sledovania (TAC) a identita bunky NR (NCI) v hexadecimálnom formáte.14)
ČASŤ C
Formát telefónneho čísla volaného
1. Volania na čísla tiesňových volaní 112, 155 a 153
Signalizačný protokol SIP – v identifikátore Request-URI v počiatočnom riadku signalizačnej správy INVITE v medzinárodnom formáte:
SIP: kód krajiny (CC = +421) + národný cieľový kód (NDC) + číslo tiesňového volania + sieťové smerovacie číslo (NRN)
2. Volania na čísla tiesňových volaní 150 a 158
Signalizačný protokol SIP – v identifikátore Request-URI v počiatočnom riadku signalizačnej správy INVITE v medzinárodnom formáte:
SIP: kód krajiny (CC = +421) + národný cieľový kód (NDC) + číslo tiesňového volania + číslo atrakčného obvodu v tvare XY podľa zoznamu určeného ministerstvom a zverejneného na webovom sídle ministerstva + sieťové smerovacie číslo (NRN)

ČASŤ D
Pravidlá smerovania tiesňových volaní na základe signalizácie koncového zariadenia mobilnej siete
1. Mobilné siete druhej generácie
Na základe obsahu oktetu 3 informačného elementu Service Category generovaného koncovým zariadením mobilnej siete v rámci protokolu CC (Call Control)17) sa tiesňové volania smerujú takto:
	Oktet 3 informačného elementu Service Category – Emergency Service Category Value

	Hodnota bitov
	Smerovanie

	Bit 1 (Police) = 1, ostatné bity = 0
	+421+NDC+158+číslo atrakčného obvodu+NRN

	Bit 2 (Ambulance) = 1, ostatné bity = 0
	+421+NDC+155+NRN

	Bit 3 (Fire Brigade) = 1, ostatné bity = 0
	+421+NDC+150+číslo atrakčného obvodu+NRN

	Bit 4 (Marine Guard) = 1, ostatné bity = 0
	+421+NDC+112+NRN

	Bit 5 (Mountain Rescue) = 1, ostatné bity = 0
	+421+NDC+153+NRN

	Bit 6 (Manually Initiated eCall) = 1, ostatné bity = 0
	+421+NDC+11202+NRN

	Bit 7 (Automatically Initiated eCall) = 1, ostatné bity = 0
	+421+NDC+11201+NRN

	Bit 8 (Spare) = 1, ostatné bity = 0
	+421+NDC+112+NRN

	Všetky bity nastavené na hodnotu 0
	+421+NDC+112+NRN

	Dva a viac bitov nastavených na hodnotu 1, vrátane situácie, keď sú naraz nastavené bity 6 aj 7 na hodnotu 1
	+421+NDC+112+NRN



2. Mobilné siete štvrtej generácie a piatej generácie
Na základe obsahu Request-URI prenášaného v počiatočnom riadku signalizačnej správy INVITE signalizačného protokolu SIP generovaného koncovým zariadením mobilnej siete18) sa tiesňové volania smerujú takto:
	Request-URI obsahujúci identitu tiesňovej služby

	Jednotný názov zdroja (URN)
	Smerovanie

	urn:service:sos
	+421+NDC+112+NRN

	urn:service:sos.fire
	+421+NDC+150+číslo atrakčného obvodu+NRN

	urn:service:sos.ambulance
	+421+NDC+155+NRN

	urn:service:sos.police
	+421+NDC+158+číslo atrakčného obvodu+NRN

	urn:service:sos.mountain
	+421+NDC+153+NRN

	urn:service:sos.ecall.automatic
	+421+NDC+11201+NRN

	urn:service:sos.ecall.manual
	+421+NDC+11202+NRN

	urn:service:sos.*
(* znamená akýkoľvek iný reťazec, vrátane marine)
	+421+NDC+112+NRN


“.

Poznámky pod čiarou k odkazom 13 až 18 znejú:
„13) ETSI TS 123 003 (3GPP TS 23.003): Numbering, addressing and identification, kapitola 4.3.1.
14) ETSI TS 124 229 (3GPP TS 24.229): IP multimedia call control protocol based on Session Initiation Protocol (SIP) and Session Description Protocol (SDP); Stage 3, kapitola 7.2A.4.3.
15)ETSI TS 123 003 (3GPP TS 23.003): Numbering, addressing and identification, kapitola 19.6.
16) ETSI TS 123 003 (3GPP TS 23.003): Numbering, addressing and identification, kapitola 19.6A.
17) ETSI TS 124 008 (3GPP TS 24.008): Mobile radio interface Layer 3 specification; Core network protocols; Stage 3, kapitola 10.5.4.33.
18) ETSI TS 124 229 (3GPP TS 24.229): IP multimedia call control protocol based on Session Initiation Protocol (SIP) and Session Description Protocol (SDP); Stage 3, kapitola 5.1.6.8, IETF RFC 5031: A Uniform Resource Name (URN) for Emergency and Other Well-Known Services.“.



Čl. II

Táto vyhláška nadobúda účinnosť 15. decembra 2026.

